3. การประกอบธุรกิจของแต่ละสายผลิตภัณฑ์

  บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 4 สาย ดังนี้

  3.1 สายธุรกิจ Mobile Multimedia

2.  สายธุรกิจ ICT Solutions and Services

3.  สายธุรกิจ Government Solutions

  3.4 สายธุรกิจ Related Business

3.1 สายธุรกิจ Mobile Multimedia

ดำเนินธุรกิจจำหน่ายโทรศัพท์เคลื่อนที่พร้อมการให้บริการข้อมูล ข่าวสารและสาระความบันเทิง
(Contents) ในรูปแบบของบริการเสริมพิเศษ จำหน่ายอุปกรณ์เสริม ซิมการ์ด
ในลักษณะค้าปลีก-ค้าส่ง และการขายแฟรนไชส์ ทั้งในและต่างประเทศ ประกอบด้วยบริษัทย่อย 13
บริษัท ดังนี้ บริษัท สามารถ ไอ-โมบาย จำกัด (มหาชน) (“SIM”) บริษัท สามารถ โมบาย
เซอร์วิสเซส จำกัด บริษัท ไอ-โมบาย อินเตอร์เนชั่นแนล จำกัด บริษัท ไอ-โมบาย (แคมโบเดีย)
จำกัด บริษัท สามารถ ไอ-โมบาย (มาเลเซีย) จำกัด บริษัท สามารถ อินโฟ มีเดีย จำกัด บริษัท
สามารถ อินเตอร์แอคทีฟ มีเดีย จำกัด บริษัท เทค อะ ลุค จำกัด บริษัท ไอ-สปอร์ต จำกัด บริษัท
ไอ-เมเจอร์ จำกัด บริษัท สมอลล์รูม จำกัด บริษัท อินเตอร์แอค จำกัด และบริษัท คอลล์วัน จำกัด
(ซึ่งได้ย้ายจากสายธุรกิจ ICT Solutions and Services มาอยู่ภายใต้สายธุรกิจนี้ ตั้งแต่วันที่
31 สิงหาคม 2548) โดยมีบริษัทที่เป็นธุรกิจหลักของสายธุรกิจคือ บริษัท สามารถ ไอ-โมบาย
จำกัด (มหาชน) บริษัท สามารถ อินโฟ มีเดีย จำกัด บริษัท ไอ-โมบาย อินเตอร์เนชั่นแนล จำกัด
ในปี 2548 สายธุรกิจ Mobile Multimedia มีสัดส่วนรายได้เท่ากับ 12,577.6 ล้านบาท
หรือคิดเป็นร้อยละ 68.3 ของรายได้รวมของกลุ่มบริษัท

ก) ลักษณะผลิตภัณฑ์และบริการ 

  ผลิตภัณฑ์และบริการของ SIM แบ่งเป็น 2 ประเภท ดังนี้

1. โทรศัพท์เคลื่อนที่

 1.1) โทรศัพท์เคลื่อนที่ อุปกรณ์เสริม ซิมการ์ด และบัตรเติมเงิน

  SIM จำหน่ายโทรศัพท์เคลื่อนที่ ซิมการ์ด และบัตรเติมเงินทุกระบบที่ให้บริการ รวมทั้งอุปกรณ์ IT
  และอุปกรณ์เสริม ทั้งการค้าส่ง (Traditional Trade) และการค้าปลีก (Modern Trade)
  ผ่านร้าน i-mobile by SAMART และเคาน์เตอร์ขายใน Hyper Market และ Specialty
  Shop อาทิเช่น Tesco Lotus, Carrefour, Power buy, Power Mall, Homepro,
  Data IT เป็นต้น โดยมีการจำหน่ายโทรศัพท์เคลื่อนที่พร้อมกับการให้บริการ ข้อมูลข่าวสาร
  Application และสาระความบันเทิง (Contents) ในรูปของ i-mobile package

  นอกจากนี้ SIM ยังมีศูนย์ซ่อมและบริการ
  และจุดบริการรับชำระเงินค่าบริการโทรศัพท์เคลื่อนที่และ ค่าสาธารณูปโภคต่างๆ (Counter
  Service) ซึ่งมีร้านสาขา i-mobile by SAMART อยู่ตามห้างสรรพสินค้า ทั่วไป
  และแหล่งชุมชนทั้งในกรุงเทพฯ และต่างจังหวัด

 1.2) โครงการโทรศัพท์เคลื่อนที่ระบบ 1900 MHz 

  SIM ได้รับการแต่งตั้งจากกิจการร่วมค้า ไทย-โมบาย ของบริษัท ทีโอที จำกัด (มหาชน)
  และบริษัท กสท โทรคมนาคม จำกัด (มหาชน) ในโครงการโทรศัพท์เคลื่อนที่ระบบ 1900 MHz
  ซึ่งสัญญามีระยะเวลา 5 ปี (ปี 2545 - 2550) ให้เป็นผู้ดำเนินการดังนี้

1)  บริหารช่องทางการจัดจำหน่ายและการจัดการเครื่องโทรศัพท์เคลื่อนที่ระบบ 1900 MHz SIM
    ทำหน้าที่ในการจัดจำหน่ายเครื่อง และซิมการ์ดของโทรศัพท์เคลื่อนที่ในระบบ 1900 MHz
    รวมถึงการ แต่งตั้งผู้จัดจำหน่าย ตัวแทนจำหน่ายและร้านค้าปลีก ส่งเสริมการขาย
    บริหารการขายตรง ตลอดจนพัฒนาช่องทางการจัดจำหน่าย

2)  บริหารการให้บริการลูกค้าสัมพันธ์ (Customers Service) SIM
    ทำหน้าที่ในการบริหารการให้บริการ ลูกค้าสัมพันธ์
    การบริหารและดำเนินการศูนย์ให้บริการลูกค้าผ่านทางโทรศัพท์ (Call Center)
    โดยได้ว่าจ้างให้บริษัท วันทูวัน คอนแทคส์ จำกัด ซึ่งเป็นบริษัทย่อยของบริษัท
    สามารถคอร์ปอเรชั่น จำกัด (มหาชน)
    เป็นผู้ดำเนินงานเนื่องจากเป็นบริษัทที่มีความชำนาญในงานเกี่ยวกับการบริหารลูกค้าสัมพันธ์มีความพร้อมทั้งด้านบุคลากรและประสบการณ์

3)  จัดทำระบบจัดเก็บเงินของโทรศัพท์เคลื่อนที่ระบบ 1900 MHz. SIM
    ทำหน้าที่ในการติดตั้งและบำรุงรักษาระบบการจัดเก็บเงินให้เป็นไปด้วยความเรียบร้อย
    โดยได้ว่าจ้างให้บริษัท สามารถคอร์ปอเรชั่น จำกัด (มหาชน)
    เป็นผู้ดำเนินการดูแลและบำรุงรักษาระบบ

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  ดำเนินธุรกิจให้บริการข้อมูล ข่าวสาร และสาระความบันเทิง
  ที่สามารถสื่อสารกับผู้บริโภคได้ในรูปแบบการสื่อสาร 2 ทาง (Interactive Multi-Devices
  Media) ผ่านเทคโนโลยีมีสายและไร้สาย (Wire line and Wireless) ที่ครบถ้วน
  สมบูรณ์แบบ ทั้งในรูปแบบของเสียง (Voice) ผ่านระบบ Audiotext จากบริการ BUG 1900
  และ Live Agent จากบริการ BUG 1113 และในรูปแบบข้อความเสียง และภาพ
  (Non-Voice) หรือ Multimedia จากบริการ BUG2Mobile
  ซึ่งครอบคลุมการให้บริการในรูปแบบข้อมูล ข้อความ ภาพวิดีโอ และ Application ต่างๆ
  รวมถึงบริการ download เพลงผ่าน www.bughits.com ดำเนินการโดยบริษัท สามารถ
  อินโฟ มีเดีย จำกัด

  นอกจากนี้ ยังดำเนินธุรกิจเกี่ยวกับสื่อประชาสัมพันธ์ผ่านจอ LED Billboard ซึ่งตั้งอยู่ที่หน้าลาน
  Central World Plaza ดำเนินการโดยบริษัท เทค อะ ลุค จำกัด
  จอดังกล่าวสามารถนำเสนอข้อมูล ข่าวสารและสาระความบันเทิงต่างๆ
  ทั้งภาพเคลื่อนไหวและเสียง

ข) การตลาดและภาวะการแข่งขัน

1. กลยุทธ์ทางการตลาดและกลุ่มลูกค้าเป้าหมาย

 1.1) โทรศัพท์เคลื่อนที่

-   เนื่องจากโทรศัพท์เคลื่อนที่เป็นสินค้าที่ทันสมัยและเกี่ยวข้องกับเทคโนโลยีใหม่ๆ
    ประกอบกับอัตราการเติบโตของตลาดโทรศัพท์เคลื่อนที่เพื่อทดแทนมีสูงกว่าตลาดของผู้ใช้โทรศัพท์เคลื่อนที่รายใหม่
    ทำให้ SIM มุ่งเน้นไปที่ตลาดโทรศัพท์เคลื่อนที่เพื่อทดแทน โดยกลุ่มลูกค้าเป้าหมายของ SIM
    เป็นกลุ่มคนรุ่นใหม่ตั้งแต่วัยรุ่นถึงวัยกลางคนที่นิยมชมชอบและติดตามเทคโนโลยีอยู่เสมอ
    ทั้งนี้โดยมีกลยุทธ์ทางการตลาดดังนี้

1.  ศึกษาสภาพตลาดอย่างสม่ำเสมอ เพื่อให้ทราบความต้องการและแนวโน้มของตลาดในแต่ละกลุ่ม
    (Segment) และใช้เป็นข้อมูลในการวางแผนการตลาด
    รวมถึงกลยุทธ์ในการวางตำแหน่งสินค้าของผลิตภัณฑ์ (Product Positioning)
    เพื่อคัดเลือกผลิตภัณฑ์ที่จะจัดจำหน่าย (Product Selection) ทั้งผลิตภัณฑ์ภายใต้แบรนด์
    i-mobile และผลิตภัณฑ์ภายใต้แบรนด์ชั้นนำอื่นๆ ที่บริษัทเป็นผู้แทนจัดจำหน่าย

2.  สำหรับผลิตภัณฑ์ภายใต้แบรนด์ i-mobile
    บริษัทมีการประสานงานร่วมกับผู้ผลิตอย่างใกล้ชิดในการควบคุมคุณภาพของผลิตภัณฑ์ (Product
    QC) และการพัฒนารูปลักษณ์และการใช้งานของผลิตภัณฑ์ให้เหมาะกับความต้องการของตลาด

3.  ร่วมมือกับบริษัทผู้ผลิตโทรศัพท์เคลื่อนที่และผู้ผลิต Contents
    อย่างใกล้ชิดในการคัดเลือกผลิตภัณฑ์ที่จะจัดจำหน่ายรวมถึงการพัฒนาเนื้อหา สาระความบันเทิง
    และ Contents รูปแบบใหม่ๆ ที่น่าสนใจออกมา ตอบสนองความต้องการของตลาดแต่ละกลุ่ม

4.  สร้างมูลค่าเพิ่มให้กับสินค้า และเสนอทางเลือกในการเลือกซื้อสินค้าให้ลูกค้า เช่น
    การขายผลิตภัณฑ์ พร้อมบริการเสริมพิเศษในรูปแบบ i-mobile package

5.  การโฆษณาประชาสัมพันธ์อย่างต่อเนื่อง ทั้ง Above The Line และ Below The Line

6.  จัดกิจกรรมส่งเสริมการขาย ทั้งกิจกรรมส่งเสริมการขายสำหรับผู้บริโภคและตัวแทนจำหน่าย

7.  เน้นการสร้างสัมพันธ์อันดีกับลูกค้าในเรื่องของความสะดวกรวดเร็วในการเข้ารับการบริการ
    และ การให้บริการหลังการขายแก่ลูกค้า การมีบริการเครื่องทดแทนขณะซ่อม

8.  ขยายช่องทางการจัดจำหน่าย เช่น การขยายจุดขายตาม Hypermarket, Specialty
    Shop และเน้นการทำตลาดแบบเฉพาะจุดตามแต่ละภูมิภาค (Local Marketing)
    เพื่อให้สามารถตอบสนองต่อความต้องการของลูกค้าที่แตกต่างกันในแต่ละพื้นที่

9.  สร้างความสัมพันธ์กับลูกค้าผ่านทาง i-club เช่น
    การให้ส่วนลดกับลูกค้าในการซื้อสินค้าและบริการจากร้านค้าของ i-mobile
    รวมถึงสิทธิพิเศษอื่นๆ อีกมากมาย

10. การให้ส่วนลดพิเศษกับตัวแทนจำหน่ายตามปริมาณการสั่งซื้อ
    หรือการให้ผลตอบแทนพิเศษหากทำยอดขายได้ตามเป้าเพื่อเป็นการเพิ่มขีดความสามารถในการแข่งขัน

11. สร้างความเป็น One Stop Shopping ทางด้าน Mobile Multimedia
    โดยเป็นศูนย์รวมการจัดจำหน่ายอุปกรณ์โทรศัพท์เคลื่อนที่ อุปกรณ์เสริม ซิมการ์ด
    อุปกรณ์ทางด้าน IT และ Content ในรูปแบบต่างๆ จุดรับชำระค่าบริการ
    และจุดรับซ่อมสินค้า เพื่อสร้างความสะดวกสบายให้แก่ลูกค้าผ่านช่องทางจัดจำหน่าย อาทิเช่น
    ร้าน i-mobile และแฟรนไชส์ เป็นต้น

 1.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  กลุ่มลูกค้าเป้าหมาย

  ก

  กลยุทธ์การตลาด

  1. นำเสนอพัฒนาการในการให้บริการด้วยเทคโนโลยีที่นำสมัยและง่ายต่อการใช้งาน

2.  นำเสนอเนื้อหาสาระข้อมูลใหม่และทันสมัย
    เพื่อให้ตรงกับความต้องการของผู้บริโภคในแต่ละกลุ่มอย่างดีที่สุด

3.  พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง
    และมีความเชี่ยวชาญในข้อมูลเฉพาะ

  ด้าน เพื่อสร้างความแตกต่างให้กับบริการข้อมูลประเภทต่างๆ

4.  ประสานงานกิจกรรมทางการตลาดอย่างใกล้ชิดกับช่องทางการจัดจำหน่ายของบริษัท
    ได้แก่ร้านค้า

  i-mobile โดยเฉพาะอย่างยิ่งกับบริการ BUG2Mobile

2. ช่องทางการจัดจำหน่าย

 2.1) โทรศัพท์เคลื่อนที่

  SIM ได้ดำเนินการจำหน่ายโทรศัพท์เคลื่อนที่ ทั้งการค้าส่งและการค้าปลีก โดยในปี 2548
  ที่ผ่านมา บริษัทมีตัวแทนจำหน่ายแล้วทั้งสิ้น 550 แห่งกระจายอยู่ทั่วประเทศ และร้านค้า
  i-mobile by SAMART ได้ขยายสาขา และเพิ่มเคาน์เตอร์ขายใน Hypermarket และ
  Specialty Shop ทำให้มีช่องทางค้าปลีก รวมทั้งสิ้นกว่า 350 แห่ง
  กระจายอยู่ตามห้างสรรพสินค้าชั้นนำทั่วไป และแหล่งชุมชนทั้งในกรุงเทพฯ และต่างจังหวัด
  โดยเป็นร้าน i-mobile by SAMART จำนวน 106 แห่ง ตู้ Kiosk จำนวน 94 แห่ง
  และเคาน์เตอร์ขายจำนวน 150 แห่ง

  นอกจากนี้ SIM
  ยังมีแผนที่จะขยายช่องทางการจัดจำหน่ายในรูปแบบของเคาน์เตอร์ขายไปยังตลาด
  Hypermarket และ Specialty Shop อย่างต่อเนื่อง เช่น Tesco Lotus, Big-C,
  Carrefour, Power Buy, Power Mall, Data IT และ Home Pro
  เพื่อให้มีช่องทางการจำหน่ายที่เข้าถึงจุดต่างๆ ทั้งกรุงเทพฯ และต่างจังหวัด SIM
  ได้จัดให้มีรถยนต์ i-mobile Car รวม 11 คัน โดยรถยนต์ i-mobile Car
  จะทำหน้าที่ในการส่งเสริมการขายและการประชาสัมพันธ์
  รวมถึงการจัดกิจกรรมเพื่อส่งเสริมการขายต่างๆ และทำหน้าที่เป็นหน่วยบริการเคลื่อนที่
  ทำให้ผู้ใช้บริการโทรศัพท์ของ i-mobile สามารถใช้บริการสอบถามหรือขอคำปรึกษา
  รวมทั้งการใช้บริการตรวจเช็คเครื่องโทรศัพท์เคลื่อนที่
  ทั้งนี้เพื่อสร้างความสัมพันธ์และอำนวยความสะดวกให้กับผู้บริโภค

 2.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  จากการวางตำแหน่งทางการตลาดที่จะเน้นช่องทางการนำข้อมูล ข่าวสาร และสาระความบันเทิง
  สู่กลุ่มลูกค้าที่เป็นสื่อ 2 ทาง (Interactive Media)
  โดยผ่านช่องทางสื่อโทรคมนาคมที่หลากหลาย ไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

  1. ช่องทางบริการข้อมูลด้วยเสียงโทรศัพท์ (Audiotext) ภายใต้แบรนด์ BUG 1900

  2. ช่องทาง Live Agent ภายใต้แบรนด์ BUG 1113

3.  ช่องทาง Multimedia ภายใต้แบรนด์ BUG2Mobile

4.  ช่องทางการจัดจำหน่ายเพลงแบบออนไลน์ ภายใต้แบรนด์ BUGHITS

3. ภาวะอุตสาหกรรมและการแข่งขัน

 3.1) โทรศัพท์เคลื่อนที่ (ในประเทศ)

  ใน 2 –3 ปีที่ผ่านมา มีการแข่งขันสูงในตลาดโทรศัพท์เคลื่อนที่ทั้งจาก Mobile Handset
  Vendor ที่เป็น Brand หลักเช่น Nokia, Samsung, Motorola, Sony Ericsson และ
  Brand ระดับกลางและเล็กที่เข้ามาทำการตลาดในประเทศ รวมถึง Distributor และ
  Reseller ที่นำโทรศัพท์เคลื่อนที่มาจัดจำหน่ายภายใต้ Brand ของตนเอง (House Brand)
  อย่างไรก็ดี ในปี 2548 ที่ผ่านมา พบว่า Brand ระดับกลางและเล็ก รวมถึง House Brand
  ของ Distributor และ Reseller รายต่างๆ ส่วนใหญ่ได้หยุดทำการตลาดไปแล้ว
  เนื่องจากไม่มีช่องว่างทางตลาดที่ใหญ่พอ ยังคงมี Brand
  ที่ประสบความสำเร็จและทำการตลาดอยู่เพียงไม่กี่ Brand ซึ่งหนึ่งในนั้น คือ Brand i-mobile

  ในปี 2548 SIM มีส่วนแบ่งทางการตลาดคิดเป็นร้อยละ 21
  ในเชิงของปริมาณโทรศัพท์เคลื่อนที่ที่จำหน่าย เติบโตขึ้นอย่างต่อเนื่องจากปี 2547
  ที่มีส่วนแบ่งทางการตลาดคิดเป็นร้อยละ 18 และมีส่วนแบ่งทางการตลาดสำหรับตราสินค้า
  i-mobile (House brand) คิดเป็นร้อยละ 7
  ซึ่งบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และประสบความสำเร็จในการสร้างตราสินค้า i-mobile จนมียอดจัดจำหน่ายเป็นอันดับที่ 3
  ของประเทศ

  นอกจากนี้ SIM ได้จัดจำหน่ายโทรศัพท์เคลื่อนที่ร่วมกับการให้บริการข้อมูล ข่าวสาร
  และสาระความบันเทิง (Contents) ในลักษณะของบริการเสริมพิเศษ
  ซึ่งเป็นส่วนเสริมให้คุณลักษณะแบบใหม่ๆ ของตัวเครื่อง เช่น J2ME, MP3 Player,
  กล้องถ่ายภาพความละเอียดสูง มีการใช้งานจริงร่วมกับ Application ต่างๆ ที่ทาง SIM
  ได้คิดค้นขึ้น เพื่อตอบสนองความต้องการของผู้บริโภค ประกอบกับการที่ SIM
  มีบริษัทย่อยเป็นผู้ผลิตและพัฒนา Contents ที่สามารถช่วยสนับสนุนการประกอบธุรกิจของ SIM
  ได้เป็นอย่างดี ซึ่งเป็นจุดแข็งของ SIM
  เมื่อเปรียบเทียบผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ

  ปัจจุบันมีบริษัทที่เป็นผู้ประกอบการที่ดำเนินธุรกิจคล้ายคลึงกับ SIM ได้แก่ บริษัท เอ็มลิ้งค์ เอเชีย
  คอร์ปอเรชั่น จำกัด (มหาชน) บริษัท เจมาร์ท จำกัด (มหาชน) บริษัท บลิส-เทล จำกัด
  (มหาชน) และบริษัท อินเตอร์เนชั่นแนล เอ็นจิเนียริ่ง จำกัด (มหาชน) เป็นต้น

 3.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย (ในประเทศ)

  1. ธุรกิจให้บริการในรูปของเสียง (Voice) ด้วยระบบ Audiotext

  ปัจจุบันผู้ประกอบธุรกิจด้านการให้บริการข้อมูลด้วยเสียงด้วยระบบ Audiotext ในประเทศไทย
  มีจำนวนทั้งสิ้น 8 บริษัท ซึ่งในกลุ่มธุรกิจนี้ บริษัท สามารถ อินโฟ มีเดีย จำกัด
  เป็นผู้นำในตลาดมีส่วนแบ่งการตลาดประมาณร้อยละ 70 ของมูลค่าตลาดโดยรวม นอกจากนี้
  บริษัท สามารถ อินโฟ มีเดีย จำกัด ยังเป็นผู้ให้บริการข้อมูลด้วยเสียง (Audiotext)
  รายเดียวที่ให้ความสำคัญในการสร้างตราสินค้า BUG 1900
  มีการนำเสนอรูปแบบการให้บริการที่แตกต่าง
  ซึ่งเป็นการสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง
  (Audiotext) รายอื่นๆ จากการวางตำแหน่งทางการตลาดของบริษัท สามารถ อินโฟ มีเดีย
  จำกัด ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลาย
  และเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับผู้ประกอบธุรกิจเดียวกันรายอื่น

  ผู้ให้บริการข้อมูลด้วยเสียง (Audiotext) รายใหญ่ 5 รายแรกมีดังนี้ บริษัท สามารถ อินโฟ
  มีเดีย จำกัด บริษัท ไทยออดิโอเท็กซ์ เซอร์วิส จำกัด บริษัท ไทยเทเลวอยซ์ จำกัด บริษัท
  อินโฟเทล คอมมิวนิเคชั่น จำกัด และบริษัท 108 1900 ออดิโอเท็กซ์ จำกัด

2.  ธุรกิจให้บริการในรูปของเสียง (Voice) ผ่าน Live Agent หรือ Information Call
    Center มีผู้ให้บริการ ได้แก่ BUG 1113 ของบริษัท สามารถ อินโฟ มีเดีย จำกัด บริการ
    1133 ของ ทศท และบริการ 1154 และ 1188 ของบริษัท เทเลอินโฟ มีเดีย จำกัด

3.  ธุรกิจการให้บริการข้อมูลรูปแบบข้อความหรือภาพ (Non-Voice) ได้แก่ BUG 2 Mobile
    ของบริษัท สามารถ อินโฟ มีเดีย จำกัด, shinee.com, sanook.com, mweb.com และ
    siam2you.com เป็นต้น

  4. ธุรกิจสื่อ ผู้ประกอบธุรกิจสื่อโฆษณากลางแจ้งส่วนใหญ่เป็นสื่อภาพนิ่ง ปลายปี 2546
  บริษัทเริ่มเข้ามาใน ธุรกิจนี้โดยมุ่งเน้นรูปแบบที่โต้ตอบได้ (Interactive) หรือภาพเคลื่อนไหว
  โดยใช้จอภาพ LED Billboard
  ซึ่งเป็นตลาดในรูปแบบที่แตกต่างจากสื่อกลางแจ้งทั่วไปและเริ่มให้บริการในเดือนพฤษภาคม 2547

  โครงสร้างการแข่งขันในปัจจุบันมีผู้ประกอบการรายใหญ่ เช่น บริษัท เจ ซี ดี เดอ โกลด์ จำกัด
  บริษัท บางกอกไตรวิชั่น จำกัด และบริษัท มาสเตอร์ แอด จำกัด (มหาชน)
  ซึ่งครองส่วนแบ่งตลาดกว่าร้อยละ 80 ของมูลค่าตลาดโดยรวม
  แต่ละบริษัทจะมีรูปแบบสื่อป้ายโฆษณาที่แตกต่างกัน และพื้นที่ที่เป็นจุดแข็งต่างกัน
  ส่วนที่เหลือจะเป็นผู้ประกอบการรายย่อย เช่น ผู้ที่ติดตั้งป้ายโฆษณาบนที่พักอาศัย

โทรศัพท์เคลื่อนที่และการให้บริการข้อมูล ข่าวสาร และสาระความบันเทิงในรูปแบบมัลติมีเดีย (ต่างประเทศ)

สำหรับตลาดต่างประเทศที่ SIM ได้เข้าไปทำการตลาดในปี 2548 แล้วคือ มาเลเซีย เวียดนาม บังคลาเทศ กัมพูชา และลาว โดย SIM ได้เข้าไปทำตลาดโดยอาศัยความร่วมมือเป็นอย่างดีจาก Telecom Malaysia ซึ่งเป็นบริษัทที่ลงทุนในผู้ให้บริการโทรศัพท์เคลื่อนที่ระดับภูมิภาค 

  สำหรับในประเทศมาเลเซียนั้น
  ทางผู้ให้บริการโทรศัพท์เคลื่อนที่ได้เปิดให้บริการการใช้งานเครือข่ายในยุคที่ 3 (3G)
  ในบางส่วนของประเทศ และกำลังขยายการให้บริการไปยังส่วนอื่นๆ ของประเทศ โดย SIM
  ได้เข้าไปทำตลาดร่วมกับ Celcom
  ซึ่งเป็นผู้ให้บริการโทรศัพท์เคลื่อนที่ชั้นนำของประเทศและเป็นบริษัทที่ทาง Telekom Malaysia
  Berhad ลงทุนอยู่ ทั้งในส่วนของโทรศัพท์เคลื่อนที่ระบบ GSM โดยเน้นที่ตลาดเครื่องทดแทน
  (replacement) เป็นหลัก และโทรศัพท์เคลื่อนที่ที่รองรับระบบเครือข่ายในยุคที่ 3 (3G)
  รวมถึงบริการ Contents ซึ่งได้รับการตอบรับเป็นอย่างดีจากตัวแทนจำหน่ายและผู้บริโภค
  และมีแผนในการเปิดช่องทางค้าปลีกตามห้างสรรพสินค้าและแหล่งชุมชนในปี 2549

  ในปี 2549 ทาง SIM มีแผนในการรุกตลาดต่างประเทศอื่นอีกเพิ่มเติมโดยอิงกับประเทศที่ทาง
  Telekom Malaysia Berhad (TMI) ลงทุนในผู้ให้บริการโทรศัพท์เคลื่อนที่
  และมีแผนในการทำตลาดร่วมกับผู้ให้บริการโทรศัพท์เคลื่อนที่ของประเทศนั้นๆ

  ค) การจัดหาผลิตภัณฑ์หรือบริการ

 1. โทรศัพท์เคลื่อนที่

  SIM สั่งซื้อโทรศัพท์เคลื่อนที่ชั้นนำ เช่น Nokia, Samsung, Motorola, Panasonic,
  Siemens, Sony Ericsson, Sagem, BenQ, LG, Phillips, ASUS และ i-mobile
  จากผู้แทนจำหน่ายในประเทศ และนำเข้าโดยตรงจากผู้ผลิตในต่างประเทศ คิดเป็นสัดส่วนร้อยละ
  24 และ 76 ตามลำดับ นอกจากนี้ SIM
  ยังได้รับความไว้วางใจให้เป็นผู้แทนจำหน่ายแต่เพียงผู้เดียวสำหรับโทรศัพท์เคลื่อนที่บางรุ่นเช่น
  Motorola E398 Hi-Jack, Sagem MyX-8 เป็นต้น และเป็นผู้แทนจำหน่ายโทรศัพท์เคลื่อนที่
  Panasonic แต่เพียงผู้เดียวในประเทศไทยตั้งแต่ปี 2544

  ในปี 2547 SIM ได้เริ่มมีการจัดจำหน่ายโทรศัพท์เคลื่อนที่ที่เป็น House Brand ภายใต้ชื่อ
  i-mobile ซึ่งได้รับการตอบรับเป็นอย่างดีจากลูกค้า โดยมียอดขายในปี 2548 คิดเป็นร้อยละ
  70 ของยอดการขายโทรศัพท์เคลื่อนที่ทั้งหมดของ SIM ส่วนซิมการ์ด
  และบัตรเติมเงินสั่งซื้อจากบริษัทผู้ให้บริการโทรศัพท์เคลื่อนที่โดยตรง

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  บริษัท สามารถ อินโฟ มีเดีย จำกัด และบริษัท สามารถ อินเตอร์แอคทีฟ มีเดีย จำกัด
  เป็นบริษัทย่อยของบริษัท สามารถ ไอ-โมบาย จำกัด (มหาชน) เป็นผู้ผลิตและพัฒนา Contents
  (Content Provider) และบางส่วนเป็นการสั่งซื้อจากพันธมิตรทางธุรกิจทั่วไป
  และผู้ผลิตและพัฒนา Contents อื่นๆ เนื่องจากรูปแบบของการให้บริการข้อมูล ข่าวสาร
  และสาระความบันเทิงของ บริษัท สามารถ อินโฟ มีเดีย จำกัด
  เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ
  อาชีพและรูปแบบวิถีชีวิตที่แตกต่างกันออกไป
  เพื่อให้การนำเสนอบริการตรงกับความต้องการของผู้ใช้บริการมากที่สุด
  จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มา
  ซึ่งข้อมูลที่ทันสมัย มีความหลากหลาย
  อีกทั้งการคัดสรรผู้ดำเนินรายการที่มีความรู้ความเชี่ยวชาญเข้ามาให้คำแนะนำในเรื่องต่างๆ
  ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ
  ในอัตราที่ตกลงกัน โดยในปัจจุบันมีการจัดหาข้อมูลโดยทีมงานของบริษัท
  และจากผู้ให้บริการภายนอกที่มีความชำนาญเฉพาะด้าน
  ตลอดจนรวบรวมข้อมูลจากพันธมิตรทางธุรกิจต่างๆ
  นอกจากนี้เพื่อเป็นการเตรียมความพร้อมในการจัดหา และการขายข้อมูลจากบริการหลักๆ ทั้ง
  BUG 1900 BUG 1113 และ BUG2Mobile บริษัท สามารถ อินโฟ มีเดีย จำกัด
  จึงได้ขยายการลงทุนในบริษัท สามารถ อินเตอร์แอคทีฟ มีเดีย จำกัด ด้วยสัดส่วนร้อยละ 99.99
  เพื่อเป็นผู้ผลิตคิดค้น Contents ต่างๆ รวมทั้งการพัฒนา Application
  ใหม่ๆที่สอดคล้องกับเทคโลยีที่ทันสมัย โดยมีทีมงาน R&D ของบริษัทเอง Application
  ที่พัฒนาขึ้นจะนำไปจำหน่ายต่อให้กับ SIM และลูกค้าทั่วไป โดยมีเนื้อหาข้อมูล ข่าวสาร
  และสาระความบันเทิงต่างๆ อาทิเช่น ให้บริการข้อมูลเกี่ยวกับกีฬา
  ให้บริการเกมส์โดยผ่านบริการข้อมูลด้วยเสียง (Audiotext)
  ให้บริการข้อมูลหมายเลขโทรศัพท์พื้นฐาน และให้บริการข้อมูลเกี่ยวกับชีวิตประจำวัน เช่น
  ร้านอาหาร โรงแรม และบริษัททัวร์ เป็นต้น

  (ดูรายละเอียดตามแบบรายงาน 56-1 ของบริษัท สามารถ ไอ-โมบาย จำกัด (มหาชน))

3.2 สายธุรกิจสารสนเทศและสื่อสารโทรคมนาคม ICT Solutions and Services

ดำเนินธุรกิจบริการด้านระบบสื่อสารโทรคมนาคมผ่านโครงข่ายโทรคมนาคมต่างๆ
รวมทั้งบริการรับเหมาออกแบบติดตั้งระบบเทคโนโลยีสารสนเทศและการสื่อสาร
ตลอดจนบริการลูกค้าสัมพันธ์และศูนย์ข้อมูลข่าวสาร ซึ่งเป็นการรวมธุรกิจ ICT Solutions and
Services และธุรกิจ Government Solutions เข้าด้วยกัน เมื่อวันที่ 30 พฤศจิกายน 2548
ก่อให้เกิดการประสานประโยชน์มากขึ้น สามารถที่จะให้บริการได้ครบวงจรแบบบูรณาการ End to
End ตั้งแต่การพัฒนาระบบจนให้บริการระบบแก่หน่วยงานเอกชนขนาดใหญ่ รัฐวิสาหกิจ
หน่วยราชการ โดยในปี 2548 สายธุรกิจนี้มีรายได้รวม 2,227.7 หรือคิดเป็นร้อยละ 12.0
ของรายได้รวมของกลุ่มบริษัท สายธุรกิจนี้ประกอบด้วย บริษัทย่อย 11 บริษัท ดังนี้ บริษัท
สามารถเทลคอม จำกัด (มหาชน) บริษัท สามารถคอมมิวนิเคชั่น เซอร์วิส จำกัด บริษัท สามารถ
รีเสิร์ชแอนด์ดีเวลลอปเม้นท์ จำกัด บริษัท สมาร์ทโพสต์ จำกัด บริษัท สามารถ บรอดแบนด์
เซอร์วิสเซส จำกัด บริษัท ไทยเทรดเน็ท จำกัด บริษัท พอสเน็ท จำกัด บริษัท สามารถ ไอพาส
จำกัด บริษัท วันทูวัน คอนแทคส์ จำกัด บริษัท สามารถคอมเทค จำกัด และบริษัท คอลล์วัน จำกัด
(ซึ่งได้ย้ายไปอยู่ภายใต้สายธุรกิจ Mobile Multimedia ตั้งแต่วันที่ 31 สิงหาคม 2548)

1)  ลักษณะผลิตภัณฑ์หรือบริการ

  สายธุรกิจสารสนเทศและสื่อสารโทรคมนาคม ได้แบ่งลักษณะผลิตภัณฑ์หรือบริการออกเป็น 4
  กลุ่มบริการดังนี้

1.  กลุ่มธุรกิจบริการเครือข่ายสื่อสาร

  ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT ดำเนินการโดย
  บริษัท สามารถเทลคอม จำกัด (มหาชน)
  และเป็นบริษัทเอกชนรายแรกที่ให้บริการการสื่อสารข้อมูลภาพและเสียงผ่านดาวเทียม
  โดยได้รับสัมปทานฉบับแรกจากสำนักงานคณะกรรมการกิจการโทรคมนาคมแห่งชาติ
  (เดิมชื่อกรมไปรษณีย์โทรเลข) มีอายุสัมปทาน 15 ปี ให้บริการสื่อสารเพียงเฉพาะข้อมูลเท่านั้น
  สำหรับสัมปทานฉบับแก้ไข บริษัทได้รับการขยายสัมปทานเป็น 22 ปี เริ่ม ตั้งแต่ปี 2538 จนถึงปี
  2560 สามารถให้บริการได้ทั้งข้อมูลภาพและเสียง และขยายการดำเนินธุรกิจด้านโทรคมนาคม
  รวมเครือข่ายการสื่อสารและสารสนเทศ
  โดยการให้บริการเช่าเครือข่ายการสื่อสารดาวเทียมและระบบเครือข่ายหลายสื่อ อาทิ
  ดาวเทียมความเร็วสูง iPSTAR และ VSAT ซึ่งในปี 2548 ดาวเทียม iPSTAR
  ได้เปิดบริการเต็มรูปแบบเต็มรูป จากการ ยิงดาวเทียมไทยคม 4
  ซึ่งทำให้การบริการมีขีดความสามารถและประสิทธิภาพที่สูงขึ้นและมีโครงการสำคัญที่ได้ดำเนินการติดตั้ง
  ให้บริการอินเตอร์เน็ตผ่านดาวเทียมความเร็วสูงแก่โรงเรียนในสังกัดกระทรวงศึกษาธิการ
  School Net 10,000โรงเรียน ซึ่งกระจายอยู่ทั่วประเทศเรียบร้อย มีสัญญาบริการ 3 ปี
  ตั้งแต่ปี 2548 จนถึงปี 2551 และส่งมอบระบบสื่อสารเครือข่าย NGN-Next Generation
  Network ให้กับบริษัท ทีโอที จำกัด (มหาชน) เพื่อใช้ในโครงการสนามบินสุวรรณภูมิ
  และเขตกรุงเทพมหานคร

  สำหรับการให้บริการเครือข่ายสื่อสารข้อมูลความเร็วสูงหลายสื่อแบบสายเช่าพิเศษ (Lease
  Line), DSL (Digital Subscriber Line) Frame Relay ATM
  และบริการสื่อสารข้อมูลไร้สาย ดำเนินการโดยบริษัท สามารถ บรอดแบนด์ เซอร์วิสเซส จำกัด
  ซึ่งบริษัทได้เช่าเครือข่ายของบริษัท ทีโอที จำกัด (มหาชน)
  และได้เซ็นสัญญาเชื่อมโยงโครงข่ายดังกล่าว โดยมีอายุสัญญา 15 ปี เริ่มตั้งแต่ปี 2543 จนถึง ปี
  2558 ปัจจุบันบริษัทได้ติดตั้งโครงข่ายใน 35 ชุมสายโทรศัพท์ สามารถให้บริการมีพื้นที่
  ครอบคลุมประมาณร้อยละ 80 ของกรุงเทพฯ
  เพื่อให้บริการสื่อสารข้อมูลความเร็วสูงที่สามารถรองรับความต้องการใช้งานธุรกิจที่หลากหลาย
  นอกจากนั้นยังให้บริการ Digital Broadcasting กับองค์กรธุรกิจ
  เพื่อใช้ในการประชุมทางไกลผ่านจอภาพสื่อสารภายในองค์กรและการฝึกอบรมพนักงานด้วย
  บริการให้คำปรึกษาออกแบบระบบ ติดตั้ง บำรุงรักษา บริหารระบบให้มีประสิทธิภาพสูงสุด
  และการซ่อมอุปกรณ์เครือข่ายที่ได้รับมาตรฐาน ISO 9000-2000
  บริการติดตั้งและบำรุงรักษาสถานีดาวเทียม
  บริการโครงการโทรศัพท์สาธารณะทางไกลชนบทผ่านดาวเทียมให้กับ บริษัท ทีโอที จำกัด
  (มหาชน) ในโครงการที่ 1 และ 2 ร่วมกับ บริษัท ทีโอที จำกัด (มหาชน)
  โดยมีอายุโครงการถึงปี 2549 บริการโครงการ School Net ให้กับกระทรวงศึกษาธิการ
  ซึ่งบริการดังกล่าวดำเนินการโดย บริษัท สามารถคอมมิวนิเคชั่น เซอร์วิส จำกัด
  นอกจากนี้ยังให้บริการคิดค้นและพัฒนาด้านการสื่อสารโทรคมนาคมและพัฒนาอุปกรณ์และผลิตภัณฑ์ที่ทันสมัยด้านเทคโนโลยีสารสนเทศ
  เพื่อสนับสนุนกิจกรรมต่างๆ ของบริษัทในเครือสามารถเป็นหลัก ซึ่งดำเนินการโดย บริษัท
  สามารถ รีเสิร์ชแอนด์ดีเวลลอปเม้นท์ จำกัด

2. กลุ่มธุรกิจบริการรับเหมาออกแบบติดตั้งระบบ System Integration

  ธุรกิจการให้บริการรับเหมา ออกแบบ ติดตั้งระบบเทคโนโลยีสารสนเทศและการสื่อสาร
  และการจัดจำหน่าย/ซ่อมบำรุงอุปกรณ์สื่อสาร/ระบบคอมพิวเตอร์
  และระบบสื่อสารทั้งภาพและเสียง กับหน่วยงานราชการ ให้บริการแบบครบวงจร (Turn key
  Project)
  ตลอดจนถึงการให้บริการหลังการขายโดยผลิตภัณฑ์ที่ทางบริษัทจัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก ดำเนินการโดยบริษัท สามารถ คอมเทค จำกัด

  ในปี 2548 บริษัทได้ปรับปรุงระบบการทำงานภายในองค์กร
  เพื่อเพิ่มประสิทธิภาพและประสิทธิผลขององค์กรในด้านการขาย (Sales)
  ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์ (Engineering &
  Software Development) รวมทั้งทีมงานการติดตั้งและการบริการหลังการขาย
  (Implementation & Services) เพื่อให้ทันต่อการเปลี่ยนแปลงของธุรกิจในปัจจุบัน
  รวมทั้งยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการแข่งขันในระยะยาว
  โครงการที่บริษัทประสบความสำเร็จในการชนะการประมูล ในปี 2548 นี้
  ได้แก่โครงการขยายระบบเทคโนโลยีสารสนเทศสำหรับการบริหารสนามบินสุวรรณภูมิ
  โครงการระบบ Common User Terminal Equipment (CUTE) สำหรับสนามบินสุวรรณภูมิ
  และโครงการระบบเทคโนโลยีสารสนเทศและการสื่อสาร ระยะที่ 2
  ของสำนักงานปลัดกระทรวงยุติธรรม ซึ่งโครงการเหล่านี้จะสร้างรายได้ให้แก่บริษัทในปี 2549
  และจะเป็นฐานรายได้จากการบำรุงรักษาระบบต่อไปในอนาคต

  ----- ----------------------- --------------- ------ ------ ------ ------
                                                                     

                                                                     

                                                                     

                                                                     

                                                                     

                                                                     

                                                                     

                                                                     

                                                                     
  ----- ----------------------- --------------- ------ ------ ------ ------

3. กลุ่มธุรกิจนวัตกรรมและเทคโนโลยีประยุกต์

  ให้บริการซอฟต์แวร์ประยุกต์ พาณิชย์อิเล็กทรอนิกส์ เช่น Electronic Data Interchange
  (EDI) Gateway, NET EDI, WEB Hosting Services, ระบบ Software Electronic
  Workflow, Supply Chain Management (SCM) รวมถึงให้
  คำปรึกษาออกแบบประยุกต์เทคโนโลยีสารสนเทศแบบบูรณาการให้กับลูกค้า
  ตั้งแต่เริ่มติดตั้งระบบจนเสร็จสมบูรณ์ พร้อมด้วยการบริหารระบบงานครบวงจร
  โดยกลุ่มลูกค้าส่วนใหญ่จะเป็นลักษณะ Business to Business และ Business to
  Government ซึ่งได้แก่ องค์กรรัฐบาล กลุ่มธุรกิจธนาคาร โรงงานอุตสาหกรรม กลุ่มผู้ค้าปลีก
  เป็นต้น รวมถึงให้บริการเสริมต่างๆ ในการทำธุรกิจ อาทิเช่น
  การแลกเปลี่ยนข้อมูลทางอิเล็กทรอนิคส์ระหว่างบริษัทคู่ค้า (Electronic Data Interchange
  หรือ EDI) ดำเนินการโดยบริษัท ไทยเทรดเน็ท จำกัด สำหรับบริการให้คำปรึกษา
  ติดตั้งระบบชำระเงินโดยใช้บัตรเป็นสื่อ ณ จุดขาย (Electronic Fund Transfer at
  Point of Sale หรือ EFT/POS)
  และเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต (Secured E-Payment
  Gateway) โดยระบบจะทำการโอนเงินผ่านระบบอิเล็กทรอนิกส์ ณ
  จุดที่ทำการซื้อขายเชื่อมโยงไปยังระบบฝากเงินของธนาคาร
  ทำให้ร้านค้าที่มีอุปกรณ์ปลายทางติดตั้งอยู่
  สามารถรับชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
  Card หรือ Smart Card ได้

  นอกจากนี้ยังเป็น Solutions Provider ในด้านของ Smart Card Application
  ให้แก่ธนาคารพาณิชย์ในประเทศไทย และองค์กรผู้ออกบัตร เช่น การพัฒนาและติดตั้งระบบ
  e-Refill สำหรับโทรศัพท์เคลื่อนที่แบบ Prepaid ให้กับบริษัท แอดวานซ์ อินโฟเซอร์วิส จำกัด
  (มหาชน) ดำเนินการโดยบริษัท พอสเน็ท จำกัด

  บริการ E-learning และ Cyber University ให้กับมหาวิทยาลัย
  เพื่อให้เกิดการขยายบริการการศึกษาออกไปอย่างกว้างขวางมากขึ้น
  โดยสามารถเรียนผ่านเครือข่ายอินเตอร์เน็ต ไม่มีจำกัดด้านสถานที่และกำหนดเวลาเรียน
  ซึ่งได้เปิดให้บริการ Cyber University ร่วมกับมหาวิทยาลัยอัสสัมชัญ โครงการปริญญาโท
  MSC Management สามารถเรียนทั้งหลักสูตรผ่านบทเรียน E-learning
  ตลอดจนประยุกต์บริการ E-learning ให้บริการกับหน่วยงานลูกค้า
  ใช้กับงานพัฒนาทรัพยากรบุคคลแบบออนไลน์ (Hunan Resource Development plus : HRD
  plus)

4.  กลุ่มธุรกิจให้บริการลูกค้าสัมพันธ์และศูนย์ข้อมูลข่าวสาร

  บริการให้คำปรึกษา ติดตั้ง ดูแล บริหารศูนย์ลูกค้าสัมพันธ์และข้อมูลข่าวสาร
  และออกแบบกิจกรรมสร้างความสัมพันธ์กับลูกค้าในระยะยาว
  รวมทั้งให้บริการนำเสนอข้อมูลและดูแลลูกค้าผ่านทางโทรศัพท์แบบเหมาเบ็ดเสร็จ เช่น
  กิจการร่วมค้าไทยโมบาย ในโครงการโทรศัพท์เคลื่อนที่ 1900 MHz. และ ให้บริการ
  Outsourced Call Center แก่บริษัท สามารถ อินโฟ มีเดีย จำกัด ในโครงการ BUGLIVE
  1113 และ BUGLIVE1110 บริการดูแล บริหาร และตรวจสอบข้อมูลลูกค้า
  และบริการช่องทางการรับชำระเงินทั่วประเทศ ดำเนินการโดยบริษัท คอลล์วัน จำกัด
  นอกจากนั้นยังให้บริการ Outsource Customer Service
  ที่เหมาะสมสำหรับหน่วยงานหรือองค์กรที่ไม่ต้องการมีศูนย์บริการของตัวเอง โดยทีมงานมืออาชีพ

  สามารถนำเสนอบริการที่มีคุณภาพได้อย่างรวดเร็ว เป็นการให้บริการลูกค้าสัมพันธ์ (Customer
  Relationship Management) อย่างครบวงจร เช่น
  เป็นผู้ดำเนินการจัดหาและบริการเจ้าหน้าที่ผู้ให้บริการ (Call agent)
  ของศูนย์บริการข้อมูลภาครัฐเพื่อประชาชน 1111 (GCC : Government Contact Center)
  บริการศูนย์บริการข้อมูลการของกระทรวงยุติธรรม, บริการศูนย์บริการข้อมูล 1506
  สำนักงานประกันสังคม สำนักกรรมการอุดมศึกษา เป็นต้น ดำเนินการโดยบริษัท วันทูวัน
  คอนแทคส์ จำกัด

5.  กลุ่มธุรกิจบริการ Outsourcing Services

  ให้บริการกับกลุ่มธุรกิจบริการภาครัฐ ภาคเอกชน กลุ่มธุรกิจโทรคมนาคม
  ธุรกิจการเงินการธนาคาร ในการนำเอานวัตกรรมประยุกต์ด้าน ICT ตลอดจนเทคโนโลยีใหม่
  มาเพิ่มประสิทธิภาพในการให้บริการที่สะดวก รวดเร็ว และต้นทุนที่ลดลงกว่า
  การให้บริการแบบเดิม ทำให้หน่วยงานที่ใช้บริการเกิดประสิทธิภาพสูงขึ้น
  ในการดำเนินธุรกิจของกลุ่มนี้
  เป็นการให้บริการและตลอดจนการจัดตั้งบริษัทร่วมทุนกับหน่วยงานที่มาร่วมทำธุรกิจ ในปี 2548
  บริษัท สามารถ เทลคอม จำกัด (มหาชน) ได้ลงนามในการร่วมมือที่จะจัดตั้งบริษัทร่วมกับ บริษัท
  อมตะคอร์ปอเรชั่น จำกัด (มหาชน)
  เพื่อให้บริการด้านเทคโนโลยีสารสนเทศและสื่อสารโทรคมนาคม
  กับบริษัทที่ดำเนินธุรกิจอยู่ในนิคมอุตสาหกรรมของกลุ่มบริษัท อมตะ ซึ่งมีมากกว่า 400 บริษัท
  เพื่อให้การบริการแบบครบวงจรทั้ง System Integration และ Outsourcing Services

ข) การตลาดและการแข่งขัน

1.  การตลาดและภาวะการแข่งขัน

  สายธุรกิจ ICT Solutions and Services
  ดำเนินธุรกิจผู้ให้บริการสารสนเทศและสื่อสารโทรคมนาคม
  มีรายได้จากการเป็นที่ปรึกษาพัฒนาระบบงานโครงการ การออกแบบ
  การจัดซื้อและจัดหาอุปกรณ์ตลอดจนผู้รับเหมา
  ตลอดจนให้บริการใช้งานระบบสารสนเทศและสื่อสารโทรคมนาคมที่พัฒนาขึ้น
  ผนวกกับระบบเครือข่ายสื่อสารความเร็วสูงผ่านเครือข่ายภาคพื้นดิน ดาวเทียม ระบบอินเตอร์เน็ต
  โดยมีการแข่งขันตามประเภทของกลุ่มธุรกิจดังกล่าวตามข้อ ก)
  สายธุรกิจนี้มีรายได้หลักที่มีการกระจายแบบสมดุลจากการที่ผนวกกิจการของสายธุรกิจ ICT
  Solutions and Services และ Government Solutions ซึ่ง
  ทำให้เกิดรายได้เพิ่มขึ้นจากที่สามารถขยายสินค้าและบริการจากกลุ่มหนึ่งไปอีกกลุ่มหนึ่ง
  และเพิ่มขีดความสามารถทางการแข่งขัน ศักยภาพการให้บริการเทคโนโลยีสูงขึ้น
  เกิดกลุ่มธุรกิจบริการ Outsourcing Services
  ที่สามารถประยุกต์เทคโนโลยีสารสนเทศและสื่อสาร
  เป็นการขยายธุรกิจไปสู่งานโครงการขนาดใหญ่มากขึ้น
  มากกว่าที่จะไปแข่งขันในงานขนาดเล็กที่มีการแข่งขันด้านราคาสูง
  และในการเสนอสินค้าและบริการจะใช้กลยุทธ์ร่วมมือกับพันธมิตรทางธุรกิจขายตรงให้กับกลุ่มลูกค้าเป้าหมาย
  โดยทำการเข้าประมูลแข่งกับคู่แข่งรายอื่นๆ ทั้งนี้บริษัทจะเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานเอกชนขนาดใหญ่ หน่วยงานราชการและรัฐวิสาหกิจ
  งานที่จัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่กำหนดไว้

2.  ภาวะอุตสาหกรรมและการแข่งขัน

  ธุรกิจสารสนเทศและบริการสื่อสารโทรคมนาคมในปี 2548
  ที่ผ่านมามีการเติบโตมากขึ้นเฉลี่ยประมาณร้อยละ 10 โดยมี มูลค่าประมาณ 100 พันล้านบาท
  จากอัตราการขยายตัวของตลาด ICT ด้านต่าง ๆ
  ยอดผู้ใช้บริการโทรศัพท์เคลื่อนที่ในประเทศทั้งสิ้นจำนวน 29.3
  ล้านเลขหมายซึ่งมีการขยายตัวเพิ่มขึ้น 12.5% ยอดจำหน่ายเครื่องคอมพิวเตอร์รวม 1.34
  ล้านเครื่องซึ่งเพิ่มขึ้น 5% และจำนวนผู้ใช้บริการอินเตอร์เน็ตทั้งสิ้น 10 ล้านราย
  ซึ่งมีอัตราการเติบโตเพิ่มขึ้นประมาณ 10% เมื่อเทียบกับปี 2547
  สาเหตุหนึ่งเนื่องมาจากภาครัฐที่มีการสนับสนุนและลงทุนด้าน ICT
  เพื่อขยายงานการให้บริการต่างๆ ในช่วงปี 2548 อาทิเช่น โครงการบัตรประชาชน Smart
  Card โครงการ ICT City โครงการคอมพิวเตอร์ 250,000 เครื่อง
  พร้อมระบบอินเตอร์เน็ตเพื่อการศึกษา สำหรับสถานศึกษา 23,000 แห่งทั่วประเทศ
  โครงการคอมพิวเตอร์ราคาประหยัด และโครงการ Tourism C-Commerce เป็นต้น
  ประกอบกับภาคธุรกิจต่างมีการนำเทคโนโลยีสารสนเทศและการสื่อสารมาประยุกต์ใช้มากขึ้น
  รวมถึงแนวโน้มของราคาค่าบริการที่ลดลงทำให้ประชาชนทั่วไปมีการใช้งานที่สูงขึ้นด้วย

ในขณะเดียวกันสภาพการแข่งขันต่างก็มีความรุนแรงมากขึ้นเช่นกัน สืบเนื่องมาจากปัจจัยหลายๆ ด้าน
อาทิเช่น

-   หลักเกณฑ์และกฎระเบียบของคณะกรรมการกิจการโทรคมนาคมแห่งชาติ (กทช.)
    ที่ผลักดันให้เกิดการแข่งขันที่เสรีและเป็นธรรม
    ส่งผลให้มีผู้ประกอบการรายใหม่เข้าสู่ตลาดเพิ่มขึ้น
    ในขณะที่ผู้ประกอบการรายเดิมต่างก็มีการปรับโครงสร้างองค์กรเพื่อรองรับการขอใบอนุญาตใหม่จาก
    กทช.

-   การดำเนินการตามแผนแม่บทเทคโนโลยีสารสนเทศและการสื่อสารปี 2545-2549
    ของภาครัฐส่งผลให้มีการลงทุนในโครงการด้าน e-Government ต่างๆ ไม่ว่าจะเป็น
    โครงการบัตรประชาชน Smart Card โครงการศูนย์ปฏิบัติการ นายกรัฐมนตรี
    โครงการระบบจัดซื้อจัดหาผ่านอิเล็กทรอนิกส์ (e-Procurement) และโครงการ Web
    Service สำหรับการให้บริการภาครัฐ เป็นต้น

-   การปล่อยดาวเทียม IPStar หรือ Thaicom 4 ขึ้นสู่วงโคจร
    ซึ่งสามารถให้บริการได้ครอบคลุมถึง14 ประเทศ ด้วย Bandwidth Capacity ถึง 45
    Mbps ส่งผลต่อการเติบโตของตลาดการให้บริการสื่อสารผ่านดาวเทียม และ Broadband
    Services ต่าง ๆ เพิ่มสูงขึ้น

-   ภาวะความผันผวนของสภาพเศรษฐกิจ ไม่ว่าจะเป็นราคาน้ำมัน อัตราเงินเฟ้อ
    และสถานการณ์ในภาคใต้ ส่งผลให้ ผู้บริโภคให้ความสำคัญกับปัจจัยด้านราคาสินค้ามากขึ้น
    ทำให้ผู้ให้บริการต่าง ๆ นำกลยุทธ์ทางด้านราคามาใช้ในการแข่งขันเป็นอย่างมาก

-   เทคโนโลยีใหม่ไม่ว่าจะเป็น Broadband, Internet Protocal Television (IPTV),
    Voice Over Internet Protocal (VOIP), 3 rd Generation Mobile (3G) และ
    Worldwide Interoperability for Microwave Access (WiMAX )
    ผลักดันให้ผู้ประกอบการด้านการสื่อสารและโทรคมนาคมต่างๆ
    มีการเตรียมความพร้อมในการแข่งขันและการลงทุนที่มากขึ้น

  ทั้งนี้แนวโน้มในปี 2549 การขยายตัวของตลาดด้าน ICT
  ยังคงเติบโตอย่างต่อเนื่องในอัตราเฉลี่ยประมาณร้อยละ 10
  จากการขยายตัวของเศรษฐกิจที่คาดว่าเกิดขึ้นประมาณ 4.5 – 5.0% รวมถึงแรงผลักดันด้านต่าง
  ๆ ที่เพิ่มมากขึ้นทั้งในเรื่องของ กฎระเบียบของ กทช. และกระแสการเปิดเสรีตลาดโทรคมนาคม
  (FTA) รวมถึงเทคโนโลยีใหม่ ๆ ที่ส่งผลให้เกิดการผนวกรวม (Convergence)
  ของบริการสื่อสารข้อมูล ภาพและเสียงเข้าด้วยกัน ทำให้เกิดธุรกิจและรูปแบบการให้บริการใหม่
  ๆ ที่เพิ่มมากขึ้น

เอกสารอ้างอิง

- Telecom Journal, ปีที่ 15 ฉบับที่ 593 594 และ 597

- Bangkok Post, 2005 Year-End Economic Review

- สมาคมคอมพิวเตอร์ไทย, Presentation : Thailand Industry Growth Engine 2006

3)  การจัดหาผลิตภัณฑ์หรือบริการ

  สายธุรกิจ ICT Solutions and Services มีการจัดหาผลิตภัณฑ์ในด้านระบบโทรคมนาคม
  คอมพิวเตอร์ และระบบเครือข่ายจากผู้ผลิต
  และตัวแทนจำหน่ายจากทั้งภายในและภายนอกประเทศ
  เพื่อนำมาใช้ในโครงการแต่ละโครงการเพื่อให้บรรลุซึ่งวัตถุประสงค์ของลูกค้า
  ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
  และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อจากผู้ผลิตอุปกรณ์หลายราย ทั้งในแถวยุโรปและอเมริกา
  โดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะและ/หรือคุณสมบัติของผลิตภัณฑ์และบริการแตกต่างกันไป
  ทั้งที่ขายและส่งมอบให้ ลูกค้า และการพัฒนาสารสนเทศและข้อมูลธุรกิจ
  เพื่อสร้างบริการที่มีมูลค่าเพิ่มบนเครือข่ายสื่อสาร
  โดยจะเป็นการประสานงานกับพันธมิตรทางธุรกิจ
  ทำให้การจัดหาผลิตภัณฑ์ทำได้ง่ายโดยรวมทั้งสามารถเพิ่มขีดความสามารถในการให้บริการได้อย่างรวดเร็ว
  แตกต่างจากผู้ประกอบการรายอื่น
  และใช้ประโยชน์จากระบบเทคโนโลยีสารสนเทศและสื่อสารแบบนำสมัยมาประยุกต์

  ในส่วนของการให้บริการติดตั้งและให้บริการหลังการขาย
  ส่วนใหญ่ทางบริษัทจะเป็นผู้ดำเนินการติดตั้งเอง
  โดยใช้ทีมงานภายในของบริษัทซึ่งผ่านการฝึกอบรมและมีประสบการณ์
  ตลอดจนมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดี มีศูนย์ข้อมูล
  Data Center ที่ทันสมัยและมีเครือข่ายบริการด้านเทคนิคและการบำรุงรักษาอยู่ทั่วประเทศ
  บริการแบบ 24 x 7 โดยมี 17 ศูนย์บริการทั่วประเทศ
  บริษัทได้มีพันธมิตรทางการค้าตามประเภทกิจการคือ

  ระบบเครือข่ายสัญญาณดาวเทียม : Shin Satellite, iPStar

  ระบบสื่อสารแบบมีสาย : TOT, CAT, TRUE, TT&T, UIH, Violin

ระบบสื่อสารแบบไร้สาย : AIS, DTAC

คอมพิวเตอร์และอุปกรณ์เครือข่าย : Sun, HP, ACER, CISCO, Nortel, 3Com,

  Polycom, Axalto, NICE

ซอฟต์แวร์ : SAP, ORACLE, Computer Associate, Microsoft

ง) การป้องกันความเสี่ยงของราคาผลิตภัณฑ์จากอัตราการแลกเปลี่ยน

  โดยปกติก่อนดำเนินโครงการ บริษัทต้องประมาณการต้นทุนโครงการล่วงหน้า
  เป็นระยะเวลาประมาณ 1-2 เดือน ในกรณีที่ต้องนำเข้าอุปกรณ์บางส่วนจากต่างประเทศ
  ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการและเปลี่ยนเงินตราต่างประเทศแบบลอยตัว
  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าวโดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2. มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน
  ตามจังหวะเวลาและต้นทุนที่เหมาะสม

(ดูรายละเอียดตามแบบรายงาน 56-1 ของบริษัท สามารถเทลคอม จำกัด (มหาชน))

3.3 สายธุรกิจ Government Solutions

ธุรกิจการให้บริการรับเหมา ออกแบบ ติดตั้งระบบเทคโนโลยีสารสนเทศและการสื่อสาร
และการจัดจำหน่าย/ซ่อมบำรุงอุปกรณ์สื่อสาร/ระบบคอมพิวเตอร์ รวมทั้งระบบรักษาความปลอดภัย
และระบบสื่อสารทั้งภาพและเสียง กับหน่วยงานราชการ ประกอบด้วยบริษัทย่อย 2 บริษัท คือ บริษัท
สามารถคอมเทค จำกัด (ซึ่งได้ย้ายไปอยู่ภายใต้สายธุรกิจ ICT Solutions and Services
ตั้งแต่วันที่ 30 พฤศจิกายน 2548) และบริษัท วิชั่น แอนด์ ซีเคียวริตี้ ซีสเต็ม จำกัด
โดยมีบริษัทที่เป็นธุรกิจหลักคือ บริษัท สามารถคอมเทค จำกัด ในปี 2548 สายธุรกิจ Government
Solutions มีสัดส่วนรายได้ทั้งหมดประมาณ 1,564.2 ล้านบาท (โดยในส่วนของบริษัท
สามารถคอมเทค จำกัด จำนวน 1,536.5 ล้านบาท และในส่วนบริษัท วิชั่น แอนด์ ซีเดียวริตี้
ซีสเต็ม จำกัด จำนวน 27.7 ล้านบาท) หรือคิดเป็นร้อยละ 8.5 ของรายได้รวมของกลุ่มบริษัท
ซึ่งสามารถแบ่งธุรกิจออกเป็น 2 กลุ่มดังนี้

  1. ธุรกิจการออกแบบติดตั้งระบบเทคโนโลยีสารสนเทศและการสื่อสาร

  ให้บริการรับเหมาออกแบบติดตั้งระบบเทคโนโลยีสารสนเทศและการสื่อสาร
  และการจัดจำหน่าย/ซ่อมบำรุงอุปกรณ์สื่อสาร/ระบบคอมพิวเตอร์กับหน่วยงานราชการ
  ดำเนินการโดยบริษัท สามารถคอมเทค จำกัด ซึ่งมีทุนจดทะเบียน 200 ล้านบาท
  และได้เปลี่ยนผู้ถือหุ้นจากบริษัท สามารถคอร์ปอเรชั่น จำกัด (มหาชน) เป็นบริษัท
  สามารถเทลคอม จำกัด (มหาชน) ในสัดส่วนร้อยละ 99.99 ตั้งแต่วันที่ 30 พฤศจิกายน 2548

  ก) ลักษณะผลิตภัณฑ์และบริการ

  ให้บริการแบบครบวงจร (Turn key Project) ได้แก่
  การเป็นที่ปรึกษาพัฒนาระบบงานโครงการ การออกแบบ
  การจัดซื้อและจัดหาอุปกรณ์ตลอดจนผู้รับเหมางาน การพัฒนาโปรแกรมระบบงาน การติดตั้งระบบ
  การทดสอบระบบ ตลอดจนถึงการให้บริการหลังการขายโดยผลิตภัณฑ์ที่ทางบริษัท
  จัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก

  ข) การตลาดและภาวะการแข่งขัน

  1. กลยุทธ์การแข่งขัน

  สินค้าส่วนใหญ่เป็นสินค้าที่จัดทำเฉพาะลูกค้าแต่ละรายให้เหมาะสมกับความต้องการของลูกค้าและมีเทคโนโลยี
  ที่ทันสมัย ดังนั้นการจัดจำหน่ายจึงเป็นการขายตรงให้กับกลุ่มลูกค้าเป้าหมาย
  โดยทำการเข้าประมูลแข่งกับคู่แข่งรายอื่นๆ ทั้งนี้บริษัทจะเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานราชการและรัฐวิสาหกิจ
  งานที่จัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่ภาครัฐกำหนดไว้
  โดยภาครัฐจะเลือกผู้ที่เสนอข้อเสนอทางด้านเทคนิคสอดคล้องกับความต้องการมากที่สุดและเสนอราคาที่ต่ำที่สุด
  บริษัทจึงเลือกสรรพันธมิตรทางธุรกิจที่มีความพร้อมทางด้านวิศวกรรมและการสนับสนุนเพื่อตอบสนองให้ตรงกับความต้องการของลูกค้า

  2. กลุ่มลูกค้าเป้าหมาย

  ลูกค้าส่วนใหญ่จะเป็นหน่วยงานราชการและรัฐวิสาหกิจ รวมทั้งให้บริการเป็นที่ปรึกษาให้กับบริษัท
  ในเครือ

  3. สภาพการแข่งขันภายในอุตสาหกรรม

  ตลาดงานรับเหมาโครงการระบบเทคโนโลยีสารสนเทศและสื่อสารโทรคมนาคมในปัจจุบันมีการแข่งขันสูง
  โดยเฉพาะอย่างยิ่งโครงการในภาครัฐ
  เนื่องจากมีความเสี่ยงทางด้านการชำระเงินอยู่ในเกณฑ์ต่ำเมื่อเทียบกับโครงการของภาคเอกชน
  ทำให้มีผู้ให้บริการรายใหม่ๆ เข้ามาแข่งขันในส่วนของการประมูลงานภาครัฐมากยิ่งขึ้น
  ในขณะที่ผู้ผลิตสินค้าบางรายได้ผันตัวเองมาเป็นผู้ให้บริการทางด้านเทคโนโลยีด้วย
  ส่งผลให้มีการแข่งขันทางด้านราคามากยิ่งขึ้น และทำให้กำไรเบื้องต้นในแต่ละโครงการลดลง
  อย่างไรก็ตาม
  ทางหน่วยงานราชการจะมีการคัดเลือกผู้รับเหมาโดยการประเมินผลงานในอดีตที่มีกับหน่วยงานนั้นๆ
  ซึ่งทางบริษัทจะมีความได้เปรียบ
  เนื่องจากเป็นผู้นำทางด้านการติดตั้งระบบเทคโนโลยีสารสนเทศและสื่อสารโทรคมนาคมที่มีผลงานกับทางภาครัฐหลายหน่วยงานและคุณภาพของผลงานเป็นที่ยอมรับอย่างกว้างขวาง
  ทำให้บริษัทสามารถแข่งขันโดยจัดอยู่ในอันดับต้นของผู้ให้บริการธุรกิจการติดตั้งระบบเทคโนโลยีสารสนเทศและการ
  สื่อสาร

  ในปี 2548 บริษัทได้ปรับปรุงระบบการทำงานภายในองค์กร
  เพื่อเพิ่มประสิทธิภาพและประสิทธิผลขององค์กรในด้านการขาย (Sales)
  ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์ (Engineering &
  Software Development) รวมทั้งทีมงานการติดตั้งและการบริการหลังการขาย
  (Implementation & Services) เพื่อให้ทันต่อการเปลี่ยนแปลงของธุรกิจในปัจจุบัน
  รวมทั้งยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการแข่งขันในระยะยาว
  โครงการที่บริษัทประสบความสำเร็จในการชนะการประมูล ในปี 2548 นี้
  ได้แก่โครงการขยายระบบเทคโนโลยีสารสนเทศสำหรับการบริหารสนามบินสุวรรณภูมิ
  โครงการระบบ Common User Terminal Equipment (CUTE) สำหรับสนามบินสุวรรณภูมิ
  และโครงการระบบเทคโนโลยีสารสนเทศและการสื่อสาร ระยะที่ 2
  ของสำนักงานปลัดกระทรวงยุติธรรม ซึ่งโครงการเหล่านี้จะสร้างรายได้ให้แก่บริษัทในปี 2549
  และจะเป็นฐานรายได้จากการบำรุงรักษาระบบต่อไปในอนาคต

  ค) การจัดหาผลิตภัณฑ์หรือบริการ

  บริษัทเป็นผู้จัดหาผลิตภัณฑ์ในด้านระบบโทรคมนาคม คอมพิวเตอร์ และระบบเครือข่ายจากผู้ผลิต
  และตัวแทนจำหน่ายจากทั้งภายในและภายนอกประเทศ
  เพื่อนำมาใช้ในโครงการแต่ละโครงการเพื่อให้บรรลุซึ่งวัตถุประสงค์ของลูกค้าเป็นสำคัญ
  ซึ่งแต่ละโครงการจะมีข้อกำหนดเฉพาะไว้ก่อน ดังนั้นก่อนที่จะทำการเข้าประมูล
  หรือทำสัญญากับลูกค้าทางบริษัทจะทำการจัดหา และทำข้อตกลงกับ Supplier หรือ Partner
  ที่เหมาะสมและสอดคล้องกับความต้องการของลูกค้า
  ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
  และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อจากผู้ผลิตอุปกรณ์หลายรายทั้งในแถวยุโรปและอเมริกา
  โดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะและ/หรือคุณสมบัติของผลิตภัณฑ์และบริการแตกต่างกันไป
  ดังนั้น บริษัทจะสั่งซื้อผลิตภัณฑ์และบริการต่อเมื่อเริ่มดำเนินโครงการเท่านั้น

  ในส่วนของการให้บริการติดตั้งและให้บริการหลังการขาย
  ส่วนใหญ่ทางบริษัทจะเป็นผู้ดำเนินการติดตั้งเอง
  โดยใช้ทีมงานภายในของบริษัทซึ่งผ่านการฝึกอบรมและมีประสบการณ์
  ตลอดจนมีความชำนาญเกี่ยวกับการติดตั้งระบบ โทรคมนาคมและสารสนเทศเป็นอย่างดี

  การป้องกันความเสี่ยงของราคาผลิตภัณฑ์จากอัตราการแลกเปลี่ยน

  โดยปกติก่อนดำเนินโครงการ บริษัทต้องประมาณการต้นทุนโครงการล่วงหน้า
  เป็นระยะเวลาประมาณ 1-2 เดือน ในกรณีที่ต้องนำเข้าอุปกรณ์บางส่วนจากต่างประเทศ
  ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการและเปลี่ยนเงินตราต่างประเทศแบบลอยตัว
  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าวโดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2. มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน
  ตามจังหวะเวลาและต้นทุนที่เหมาะสม

  นโยบายการวางเงินประกันโครงการ การจัดสรรงบประมาณสำหรับการประมูล
  และการหาแหล่งเงินทุน

  การวางเงินประกันโครงการ

  การวางเงินประกันโครงการจะเป็นไปตามข้อกำหนดของลูกค้า
  โดยส่วนใหญ่จะวางเงินประกันโครงการประมาณ ร้อยละ 5 ของมูลค่าโครงการทั้งหมด

  การจัดสรรงบประมาณสำหรับการประมูล

  การจัดสรรงบประมาณสำหรับการประมูล
  จะประมาณการโดยอิงกับงบประมาณของลูกค้าในโครงการ
  โดยจะประมาณการต้นทุนของโครงการนั้นๆ ซึ่งมีองค์ประกอบคร่าวๆ คือ ต้นทุนของตัวผลิตภัณฑ์
  ทั้งตัวอุปกรณ์และซอฟต์แวร์ ค่าดำเนินการการติดตั้ง ค่าดำเนินการการรับประกันหลังการขาย
  และรวมถึงค่าดำเนินการทางการตลาดและการขายต่างๆ ในโครงการนั้นๆ

  การหาแหล่งเงินทุน

  ในปัจจุบันบริษัทฯ มีวงเงินสินเชื่อประเภทต่างๆ กับธนาคารอยู่แล้ว
  ซึ่งใช้เป็นเงินทุนหมุนเวียนในการดำเนินกิจการและสามารถรองรับการดำเนินโครงการที่มีมูลค่าไม่สูงมากนัก
  เช่น ไม่เกิน 50.0 ล้านบาท ในกรณีที่เป็นโครงการขนาดใหญ่ บริษัทฯ
  จะขอวงเงินสินเชื่อกับธนาคาร/สถาบันการเงินเป็นรายโครงการ (Project Finance)
  โดยมีเงื่อนไขการชำระคืนเงินกู้ต่อเมื่อบริษัทได้รับเงินจากโครงการนั้นๆ แล้ว

  2. ธุรกิจระบบรักษาความปลอดภัย

  ดำเนินธุรกิจการขาย ออกแบบ รับเหมาติดตั้งและซ่อมบำรุง
  ระบบรักษาความปลอดภัยและระบบสื่อสารทั้งภาพและเสียง ดำเนินการโดยบริษัท วิชั่น แอนด์
  ซีเคียวริตี้ ซีสเต็ม จำกัด ซึ่งจัดตั้งขึ้นเมื่อวันที่ 16 พฤษภาคม 2548 ด้วยทุนจดทะเบียน 20
  ล้านบาท ถือหุ้นโดยบริษัท สามารถคอร์ปอเรชั่น จำกัด (มหาชน) ในสัดส่วนร้อยละ 70
  และกลุ่มบุคคลที่มีความชำนาญในธุรกิจดังกล่าวร้อยละ 30
  ซึ่งกลุ่มลูกค้าส่วนใหญ่ของบริษัทจะเป็นหน่วยงานราชการ รัฐวิสาหกิจ
  ผู้รับเหมาโครงการก่อสร้างของภาครัฐ รวมทั้งยังให้บริการกับบริษัทในเครือด้วย
  โดยบริษัทมีกลยุทธ์ในการแข่งขันคือการใช้สินค้าที่มีคุณภาพดีและทันสมัย
  ประกอบกับการใช้ความรู้ความสามารถและประสบการณ์ของบุคลากรในบริษัท
  ซึ่งจะส่งผลให้บริษัทสามารถเสนอขายสินค้าและบริการได้ถูกต้องตรงตามความต้องการของลูกค้าแต่ละราย
  ดังนั้นในการจัดจำหน่ายสินค้าและบริการจึงเป็นการขายตรงให้กับกลุ่มลูกค้า เป้าหมาย
  โดยเข้าทำการประมูลแข่งขันกับคู่แข่งรายอื่นๆ

  3.4 สายธุรกิจ Related Business

สายธุรกิจ Related Business ประกอบธุรกิจเป็นทั้งผู้ผลิตและจัดจำหน่ายแผงสายอากาศโทรทัศน์
และจานดาวเทียม รวมทั้งธุรกิจในต่างประเทศ
อันประกอบด้วยการให้บริการสื่อสารโทรคมนาคมและการบริการต่างๆ ที่เกี่ยวข้อง
ตลอดจนธุรกิจการให้บริการการควบคุมการจราจรทางอากาศในประเทศกัมพูชา ประกอบด้วยบริษัท
สามารถคอร์ปอเรชั่น จำกัด (มหาชน) และบริษัทย่อย 7 บริษัท ดังนี้ บริษัท แคมโบเดีย
แอร์ทราฟฟิค เซอร์วิส จำกัด บริษัท แคมโบเดีย สามารถ คอมมิวนิเคชั่น จำกัด บริษัท แคมโบเดีย
สามารถ จำกัด บริษัท สามารถ อินเตอร์เนชั่นแนล จำกัด บริษัท สามารถวิศวกรรม จำกัด บริษัท
คอนแทค-อิน-วัน จำกัด และบริษัท สามารถ อินโฟเนต จำกัด โดยในปี 2548 สายธุรกิจ
Related Business มีสัดส่วนรายได้เท่ากับ 1,331.2 ล้านบาท หรือคิดเป็นร้อยละ 7.2
ของรายได้รวมของกลุ่มบริษัท

ก) ลักษณะผลิตภัณฑ์หรือบริการ

  สายธุรกิจ Related Business ได้แบ่งลักษณะผลิตภัณฑ์หรือบริการออกเป็น 2 กลุ่มบริการดังนี้

1. กลุ่มธุรกิจการให้บริการจัดการจราจรทางอากาศ

  ให้บริการจัดการจราจรทางอากาศบนน่านฟ้าประเทศกัมพูชา
  โดยได้รับสัญญาสัมปทานจากรัฐบาลกัมพูชาเป็นเวลา 22 ปี ดำเนินการโดยบริษัท แคมโบเดีย
  แอร์ทราฟฟิค เซอร์วิส จำกัด ซึ่งบริษัทมีรายได้รวมทั้งสิ้น 616.8 ล้านบาท
  คิดเป็นสัดส่วนรายได้ประมาณร้อย 3.3 ของรายได้รวมของกลุ่มบริษัท การบริการแบ่งออกเป็น 3
  ประเภท ดังนี้

  1.1)
  ให้บริการควบคุมการจราจรทางอากาศตามเส้นทางบินทั่วอาณาเขตของประเทศกัมพูชาเป็นการจัดระบบการขนส่งทางอากาศตามระเบียบและมาตรฐานสากล
  รวมทั้งการแจ้งข่าวสารให้คำแนะนำที่เป็นประโยชน์ต่อการตัดสินใจของนักบิน (Flight
  Information service) และบริการเตือนภัย (Alerting service)
  เพื่อให้อากาศยานถึงจุดหมายปลายทางได้อย่างปลอดภัย สะดวก และรวดเร็ว
  พร้อมทั้งให้ความร่วมมือในการค้นหาและช่วยเหลืออากาศยานที่ประสบอุบัติเหตุ
  ซึ่งพื้นที่การให้บริการควบคุมจะควบคุมการจราจรทางอากาศบริเวณท่าอากาศยาน (Aerodrome
  control service) เขตประชิดท่าอากาศยาน (Approach control service)
  และบริการควบคุมการจราจรทางอากาศตามเส้นทางบิน (Area control service)

  1.2) ให้บริการสื่อสารการบิน โดยการรับ-ส่ง และถ่ายทอดข่าวแผนการบิน แผนกำหนดการบิน
  รวมทั้งข่าวอื่นๆ ที่จำเป็นต่อการปฏิบัติการบิน

  1.3) ให้บริการวิทยุเครื่องช่วยการเดินอากาศ
  ซึ่งเป็นการบริการอุปกรณ์เครื่องช่วยในการนำอากาศยานขึ้น-ลงจอดบริเวณท่าอากาศยาน

2. กลุ่มธุรกิจการให้บริการสื่อสารโทรคมนาคม 

  2.1) International Portfolio

  ให้บริการสื่อสารโทรคมนาคมไร้สายในประเทศกัมพูชา ดำเนินการโดย บริษัท
  แคมโบเดียสามารถ คอมมิวนิเคชั่น จำกัด ซึ่งบริษัทมี รายได้รวมทั้งสิ้น 713.2 ล้านบาท
  คิดเป็นสัดส่วนรายได้ประมาณร้อยละ 3.9 ของรายได้รวมของกลุ่ม โดยในปี 2535
  ได้รับสัมปทานจากรัฐบาลกัมพูชาอนุญาตให้ดำเนินกิจการให้บริการโทรศัพท์เคลื่อนที่ระบบเซลลูล่าร์
  NMT 900 ต่อมาในปี 2539 ได้รับการขยายอายุสัมปทานจากเดิม 10 ปีเป็น 35 ปี
  โดยจะหมดอายุสัมปทานในปี 2570 นอกจากนี้ยังได้รับอนุญาตให้เป็นผู้ให้บริการในระบบดิจิตอล
  GSM เพิ่มอีกหนึ่งระบบ โดยใช้ความถี่ที่ได้รับการจัดสรรสำหรับการให้บริการ
  และใช้สถานีฐานเดียวกับระบบ NMT 900 รวมถึงการติดตั้งสถานีฐานเพิ่มเติม
  เพื่อขยายเครือข่ายการให้บริการครอบคลุมพื้นที่ทั่วประเทศกัมพูชา ทั้งนี้ตามสัญญาสัมปทานดังกล่าว
  จะต้องจ่ายค่าตอบแทนตามส่วนแบ่งรายได้ให้แก่รัฐบาลกัมพูชาดังนี้

  นอกจากนั้นยังได้จำหน่ายเครื่องโทรศัพท์เคลื่อนที่ชุด SIM Card ในระบบโทรศัพท์ GSM 900
  MHz รวมทั้งอุปกรณ์เสริมต่างๆ ดำเนินการโดยบริษัท แคมโบเดีย สามารถ จำกัด
  โดยบริษัทเป็นตัวแทนจำหน่ายของบริษัท แคมโบเดีย สามารถคอมมิวนิเคชั่น จำกัด

  2.2) Local Portfolio

  ดำเนินธุรกิจผลิตและจำหน่ายแผงสายอากาศรับสัญญาณโทรทัศน์ในระบบ VHF UHF และ MMDS
  จานรับสัญญาณดาวเทียมระบบ C-Band และ KU-Band รวมทั้งอุปกรณ์อื่นๆ ที่ใช้ในระบบ MATV
  และ CATV ดำเนินการโดยบริษัท สามารถวิศวกรรม จำกัด ซึ่งบริษัทมี รายได้รวมทั้งสิ้น 620.7
  ล้านบาท คิดเป็นสัดส่วนรายได้ประมาณร้อยละ 3.4 ของรายได้รวมของกลุ่ม

ข) การตลาดและภาวะการแข่งขัน

1. กลุ่มธุรกิจการให้บริการจัดการจราจรทางอากาศ

  เนื่องจากบริษัทเป็นผู้ได้รับสัมปทานในการให้บริการจัดการจราจรทางอากาศจากรัฐบาลกัมพูชาแต่เพียงผู้เดียว
  จึงไม่มีคู่แข่งขันและไม่ต้องดำเนินกิจกรรมทางการตลาดแต่อย่างใด โดยมีกลุ่มลูกค้าเป้าหมาย คือ
  สายการบินต่าง ๆ

2. กลุ่มธุรกิจการให้บริการสื่อสารโทรคมนาคม

  2.1) International Portfolio

  1. กลยุทธ์การแข่งขัน

-   การขยายเครือข่ายการให้บริการ
    เพื่อให้ผู้ใช้บริการได้รับความสะดวกรวดเร็วในการติดต่อสื่อสารและสามารถใช้บริการได้ในทุกๆ
    พื้นที่ทั่วประเทศ

-   การพัฒนารูปแบบบริการเสริมพิเศษเพื่อตอบสนองความต้องการของผู้ใช้บริการในรูปแบบ
    Voice และ Non-voice application services เช่น การให้บริการอินเตอร์เน็ต
    โดยให้บริการ PC Modem Dial Up, Wireless Broadband, WAP, Mobile
    Internet บน GPRS และ MMS

-   การสร้าง Brand Identity
    เพื่อให้ผู้บริโภคทราบถึงจุดเด่นของสินค้าแต่ละชนิดซึ่งมีคุณสมบัติที่แตกต่างกัน

-   การขยายฐานลูกค้าใหม่สำหรับระบบ GSM 900
    ซึ่งเป็นระบบที่มีเทคโนโลยีสูงทำให้บริษัทสามารถให้บริการต่างๆ
    ให้กับผู้ใช้บริการในระบบดังกล่าวได้หลากหลายรูปแบบ
    กลุ่มลูกค้าเป้าหมายคือผู้ที่ชอบความทันสมัยต้องการใช้บริการที่มีคุณภาพและบริการเสริมต่างๆ

-   การจัดโปรแกรมการส่งเสริมการขายเพื่อกระตุ้นด้านการตลาดอย่างต่อเนื่อง
    รวมทั้งการจัดกิจกรรมการตลาดร่วมกับกลุ่มลูกค้าหลัก (Corporate Account)

  2. การจำหน่ายและช่องทางการจำหน่าย

-   จำหน่ายผ่านตัวแทนจำหน่าย (Dealers) ซึ่งมีกว่า 220 รายทั่วประเทศ

-   จำหน่ายตรง (Direct Sales)
    โดยใช้พนักงานขายเพื่อเจาะกลุ่มลูกค้าเป้าหมายทั้งลูกค้าหลัก และ ลูกค้ารายบุคคล
    โดยใช้ข้อมูลอิเล็คทรอนิคส์ในการพิจารณาและเข้าถึงกลุ่มลูกค้า

  3. ภาวะอุตสาหกรรมและการแข่งขัน

  ธุรกิจการให้บริการโทรศัพท์เคลื่อนที่ในประเทศกัมพูชา อยู่ภายใต้การควบคุมของ Cambodia
  Ministry of Post and Telecommunication (MPTC)
  ในปัจจุบันบริษัทยังมีคู่แข่งซึ่งประกอบธุรกิจประเภทเดียวกันอีก 2 รายคือ Mobitel และ
  Camshin โดยบริษัทมีส่วนแบ่งทางการตลาดเป็นอันดับ 2 ของมูลค่าตลาดโดยรวม

  2.2) Local Portfolio

  1. กลยุทธ์การตลาด

-   การเพิ่มจุดการให้บริการ (Service center) ให้มากขึ้นโดยผ่านตัวแทนจำหน่าย
    เพื่อให้บริการด้านการขาย การบริการติดตั้ง รวมทั้งการบริการหลังการขาย

-   การหาช่องทางการจำหน่ายใหม่เพิ่มขึ้น

-   การพัฒนาผลิตภัณฑ์ใหม่ออกสู่ตลาด เพื่อตอบสนองความต้องการของลูกค้า

-   การจัดรายการส่งเสริมการขาย และการโฆษณาประชาสัมพันธ์ผ่านสื่อต่างๆ เช่น โทรทัศน์
    วิทยุ หนังสือพิมพ์ และวารสารต่างๆ เป็นต้น

2. การจำหน่ายและช่องทางการจำหน่าย

ในการจำหน่ายเพื่อกระจายสินค้าหรือบริการของบริษัท สามารถแบ่งได้ดังนี้

-   การจำหน่ายผ่านตัวแทนจำหน่าย (Dealer) ซึ่งตัวแทนจำหน่ายของบริษัทมีอยู่กว่า 700
    รายทั่วประเทศ

-   การจำหน่ายผ่านห้างสรรพสินค้า Discount store ต่าง ๆ

-   การจำหน่ายตรง (Direct sales) สำหรับลูกค้ากลุ่มงานระบบเคเบิ้ล

  3. กลุ่มลูกค้าเป้าหมายส่วนใหญ่ของบริษัท คือ ผู้บริโภคที่ต้องการเปลี่ยนอุปกรณ์รับสัญญาณโทรทัศน์
  (Replacement) ผู้บริโภคที่มีบ้านใหม่ที่ต้องการติดตั้งอุปกรณ์การรับสัญญาณโทรทัศน์
  รวมถึงธุรกิจประเภทอาคารที่พักอาศัยซึ่งมีจำนวนหลายๆ ยูนิต

  4. ภาวะอุตสาหกรรมและการแข่งขัน

  เนื่องจากมีความต้องการของผู้บริโภคที่ต้องการชมรายการโทรทัศน์มีจำนวนมากในตลาด
  ดังนั้นผู้ประกอบการในอุตสาหกรรมประเภทนี้จึงมีจำนวนมากทั้งที่เป็น
  ผู้ผลิตและผู้จัดจำหน่ายอุปกรณ์ ซึ่งผู้ประกอบการที่ให้บริการในระบบเคเบิ้ล
  จะมีการแข่งขันสูงในด้านราคา อย่างไรก็ตาม ปัจจุบัน
  คณะกรรมการกำกับและดูแลกิจการโทรคมนาคมแห่งชาติ (กทช.)
  ได้ออกกฎหมายควบคุมผู้ประกอบการที่ให้บริการในระบบเคเบิ้ล
  เพื่อให้ผู้ประกอบการดังกล่าวปฏิบัติตามกฎระเบียบที่กำหนดอย่าง เคร่งครัด

ค) การจัดหาผลิตภัณฑ์หรือบริการ

  1. กลุ่มธุรกิจการให้บริการจัดการจราจรทางอากาศ

  เป้าหมายของการให้บริการควบคุมการจราจรทางอากาศ
  เพื่อให้อากาศยานถึงที่หมายด้วยความปลอดภัย สะดวกและรวดเร็ว
  ดังนั้นบริษัทจึงมุ่งเน้นให้มีการพัฒนาปรับปรุง
  และลงทุนในเครื่องมืออุปกรณ์สำหรับการควบคุมการจราจรทางอากาศ เช่น Radar System
  และ Simulation System เป็นต้น เพื่อให้การจัดระบบการทำงานมีประสิทธิภาพ
  พร้อมทั้งมีการฝึกอบรมให้ความรู้แก่พนักงานผู้ปฏิบัติ เพื่อให้ผู้ใช้บริการเกิดความปลอดภัยสูงสุด

  2. กลุ่มธุรกิจการให้บริการสื่อสารโทรคมนาคม

  2.1 International Portfolio

  ระบบเครือข่ายเป็นสิ่งสำคัญในการให้บริการโทรศัพท์เคลื่อนที่
  เพื่อรองรับการขยายตัวของจำนวนลูกค้า จึงได้ติดตั้งสถานีฐานเพิ่มเติม
  เพื่อขยายพื้นที่ในการใช้งานให้มากขึ้น โดยเฉพาะเขตชุมชนที่ยังไม่มีระบบเครือข่ายครอบคลุม
  โดยแต่ละสถานีฐานจะเลือกใช้อุปกรณ์เทคโนโลยีต่างๆ ที่ทันสมัย

  2.2 Local Portfolio

  ปัจจุบันในระบบการส่งสัญญาณโทรทัศน์มีการนำเทคโนโลยีใหม่ๆ เข้ามาใช้มากขึ้น เช่น
  มีการเปลี่ยนแปลงการส่งสัญญาณจากระบบอนาล็อกมาเป็นดิจิตอล
  และการใช้ดาวเทียมในการส่งสัญญาณ เป็นต้น โดยได้มีการพัฒนาผลิตภัณฑ์ใหม่ๆ
  นำเทคโนโลยีจากต่างประเทศเข้ามาพัฒนา ตลอดจนการหาพันธมิตรทางธุรกิจ
  เพื่อจัดหาผลิตภัณฑ์และบริการที่สามารถตอบสนองความต้องการของผู้บริโภค
  และเทคโนลียีที่เปลี่ยนแปลง